Die lang naweek was hel – wolfshadowwhispers
Die lang naweek was hel
The lang naweek wat verby was was pure hel. Die aand van 29 April het ons krag afgegaan en ons het gehaas na die Spar om krag te koop met die kaart. Die kaart het geweier. Pre-paid krag is 'n wetter…
In elk geval, toe bel ons die Tshwane munisipaliteit en kry 'n verwysingsnommer na ons die fout gerapporteer het. Na 3 lang dae in donkerte waar ons maar van Pizzas en MacDonalds geleef het en Coke gedrink het in plaas van Koffie het hulle eers hier aan geslenter.
Toe pleit hulle: 'Eet was ahn klerikal problam, not ahn teknikal problam, sar" en maak toe alles reg.
Plaas laat hulle sommer vir ons gaan vleis koop het, want dit moes ons vervang. En geld wat ons nie wou gebruik het nie vir ons teruggee want ons wou nie dem kits kos eet nie. Kyk 'n boerseun like van rys, vleis en aartapels, en jy weet, boerekos.
Tussen die beurtkrag en munisipale 'klerikal problams' gaan ons nog mal word.
Ek het darem 'n ligpunt wat my opgebeur het. 'n bewonderaar van my op facebook het een van my gedigte opgekikker met haar kuns talent. Sy is nogal 'n Amerikaner. Sien Yankees hou ook van die wolf.
O ja, 'n tip vir almal wat nie op 'voorbetaalde (Pre-paid)' krag is nie, bly weg so lank jy kan. Betaal eerder Maandeliks voor jy aambeie kry van al die nuwe krag verwante probleme waarmee ons sukkel.
beurt krag, eskom, load shedding
9 thoughts on "Die lang naweek was hel"
Mei 4, 2015 at 10:20 vm
O die beurtkrag is 'n wetter hoor! Gelukkig het ons nie werklik probleme met ons pre-paid krag nie. Dit was vir my erg vreemd toe ons hierheen getrek het, dis die eerste wat ek pre-paid krag gesien het. Ek het die eerste week met sulke moerse starende oë voor die boks geleef, ek was SO bang die krag raak klaar! 😆
Enigste hel wat ek die langnaweek beleef het is dat ek onder die indruk was dat vandag ook 'n vakansiedag was. En dat ek my kinders oorreed het dis 'n vakansiedag. Sug. Kan jy my shock and horror verbeel toe ek uitvind ek moet werklik 5 dae werk die week?
Jou McDonalds klink hemels, ek is so uitgehonger ek sal enige iets wat lank genoeg stilstaan opeet. Weet nie hoekom doen ek dit aan myself nie? Vanity vermom as "ek wil gesonder leef"?
Anyhoo, dis wow dat tot Amerikaners jou volg! Ek het jou gaan volg op FB ook, maar sien nooit iets van jou daar nie?
Mei 4, 2015 at 10:26 vm
Ek sit so nou en dag iets op in FB, maar meestal op my persoonlike FB muur as op my blad…. maar vanaand gaan ek definitief iets daar opsit.
Ons pre-paid gee letterlik elke maand probleme. Ek sien van Telkom se tegnici meer as my eie broers en suster deesdae
Mei 4, 2015 at 5:44 nm
Ai nee man! Mens kan mos nie die dag begin sonder 'n beker koffie nie! Ek kan net imagine hoe frustrerend dit moes wees om te sien die hele buurt se krag is aan, behalwe julle sin.
Mei 4, 2015 at 11:29 nm
Sparkle dit was louter hel. En om die bure te vra vir 'n beker warm water of om my foon 'op te wen'. Gelukkig het niemand om gegee nie, maar ek het dit gehaat